 Aịzaya 60  Nwaanyị, bilie, mee ka ìhè gị nwuo, nihi na ìhè gị abịawo, ebube Jehova enwukwasịwokwa gị.Nihi na, lee, ọchịchịrị ga-ekpuchi ụwa, oké ọchịchịrị ga-ekpuchikwa mba niile; ma Jehova ga-enwukwasị gị dị ka ìhè, a ga-ahụkwa ebube ya nahụ gị.Mba niile ga-abata nìhè gị, ndị eze ga-abatakwa nìhè gị nke na-enwu gbaa.Legharịa anya hụrụ! A kpọkọtawo ha niile. Ha abịakwutewo gị. Ụmụ gị ndị ikom si nebe dị anya na-abịa, a ga-ekukwa ụmụ gị ndị inyom nakụkụ bịa wee lekọta ha.Noge ahụ, ị ga-ahụ ya, ihu gị ewee na-egbuke egbuke, obi ga-atọ gị ụtọ, aṅụrị ga-ejukwa gị obi, nihi na akụnụba nke oké osimiri ga-abịara gị; akụ nke mba dị iche iche ga-abịara gị.Ìgwè kamel nke na-aga gidim gidim, bụ ụmụ oké kamel nke Midian na Ifa, ga-ejupụta nala gị. Ndị niile si Shiba ga-abịa. Ha ga-ebu ọlaedo na frankinsens bịa. Ha ga-akpọsa otuto Jehova.A ga-achịkọta ìgwè ewu na atụrụ niile nke Kida nebe ị nọ. Ebule ndị si Nebeyọt ga-ejere gị ozi. Ha ga-agbagote nelu ebe ịchụàjà m, a ga-anabatakwa ha, m ga-achọkwa ọmarịcha ụlọ m mma.Ole ndị bụ ndị a feere na-abịa dị ka ígwé ojii, dị ka nduru ndị feere na-aga noghere ụlọ ha?Nihi na agwaetiti niile ga na-enwe olileanya nebe m nọ, ụgbọ mmiri Tashish ga na-enwekwa olileanya dị ka ha na-enwebu, iji si nebe dị anya bulata ụmụ gị, bulata ha na ọlaọcha ha na ọlaedo ha, nihi aha Jehova bụ Chineke gị na Onye Nsọ Izrel, nihi na ọ ga-achọworị gị mma.Ndị mba ọzọ ga-ewu mgbidi gị, ndị eze ha ga-ejere gị ozi; nihi na m ga-etiworị gị ihe niwe m, ma m ga-emere gị ebere nihi amara m.A ga-eghewe ọnụ ụzọ ámá gị niile oghe mgbe niile. A gaghị emechi ha emechi nehihie ma ọ bụ nabalị, ka e wee na-ebutere gị akụ nke mba dị iche iche, ndị eze ha ga na-ebutekwa ụzọ.Nihi na mba ọ bụla na alaeze ọ bụla nke na-agaghị ejere gị ozi ga-ala niyi; mba ndị ahụ aghaghị ịla niyi.Ebube Lebanọn, bụ osisi junipa, osisi ash, na osisi saịpres, ga-abịara gị notu mgbe ahụ, iji chọọ ebe nsọ m mma; m ga-emekwa ka ebe m gbakwasịrị ụkwụ dị ebube.Ụmụ nke ndị na-emekpa gị ahụ ga-abịakwute gị kpọọrọ gị isiala. Ndị niile na-elelị gị anya ga-ehulata ala nọbụ ụkwụ gị, ha ga-akpọkwa gị obodo Jehova, Zayọn nke Onye Nsọ Izrel.Kama ịbụ onye a gbahapụrụ kpamkpam na onye a kpọrọ asị, nenweghị onye na-esi na gị agafe, m ga-eme ka ị bụrụ ihe e ji anya isi ruo mgbe a na-akaghị aka, na ihe aṅụrị site notu ọgbọ ruo nọgbọ ọzọ.Ị ga-aṅụ ara nke mba dị iche iche. Ị ga-amịkwa ara ndị eze. Ị ga-amara na mụ onwe m, Jehova, bụ Onye Nzọpụta gị, nakwa na Dike nke Jekọb bụ Onye Mgbapụta gị.M ga-eweta ọlaedo jiri ya dochie ọla kọpa, m ga-ewetakwa ọlaọcha jiri ya dochie ígwè, were ọla kọpa dochie osisi, werekwa ígwè dochie nkume; m ga-eme ka udo bụrụ onye nlekọta gị, meekwa ka ezi omume bụrụ onye na-ekenye gị ọrụ.A gakwaghị anụ banyere ime ihe ike nala gị, ma ọ bụ nụ banyere ibukọrọ ihe mmadụ na itikpọ ihe nókè nke ala gị. Ị ga-akpọ mgbidi gị Nzọpụta, kpọọkwa ọnụ ụzọ ámá gị Otuto.Nihi na anyanwụ agakwaghị abụrụ gị ìhè nehihie, ọnwa na-eti gbaa agakwaghị enye gị ìhè. Jehova ga-aghọrọ gị ìhè na-adịru mgbe ebighị ebi, Chineke gị ga-aghọkwa ịma mma gị.Anyanwụ gị agakwaghị ada ada, ọnwa gị agakwaghị ala ala; nihi na Jehova ga-aghọrọ gị ìhè na-adịru mgbe ebighị ebi, oge iru uju gị ga-agwụsịworị.Ndị gị niile ga-abụ ndị ezi omume; ha ga-enweta ala a ruo mgbe ebighị ebi, ha bụ ome nke ihe m kụrụ, ihe aka m rụrụ, ka e wee mee ka m maa mma.Onye nta ga-aghọ otu puku mmadụ, onye kasị nta ga-aghọkwa mba dị ike. Mụ onwe m, Jehova, ga-eme ka o mezuo ọsọ ọsọ noge ya. 